Saida Mirziyoyeva ixtisoslashtirilgan maktab-internatlarning barcha o‘quvchilari uchun aksiya e’lon qildi

Milliy mass-mediani qo‘llab-quvvatlash va rivojlantirish jamoat fondi Vasiylik kengashi raisi o‘rinbosari Saida Mirziyoyeva ixtisoslashtirilgan maktab-internatlarning barcha o‘quvchilari uchun aksiya e’lon qildi.

Ta’kidlanishicha, yangi yilda “Ko‘ngil ko‘zi” xayriya tadbiri doirasida uch ming nafardan ortiq ko‘zi ojiz va zaif ko‘ruvchi bolalar tibbiy ko‘rikdan o‘tkaziladi.
“Tekshiruv natijalariga ko‘ra, ko‘rish qobiliyatini yaxshilash imkoniyati bo‘lgan har bir bolaga yordam beramiz”, — deb yozadi Saida Mirziyoyeva o‘zining Telegram’dagi kanaliga.
Ma’lumot uchun, “Ko‘ngil ko‘zi” xayriya aksiyasi 2019-yilning mart oyida o‘z faoliyatini boshlagan. U ko‘zi ojiz va zaif ko‘ruvchi bolalar ta’limi, ularning ma’naviy va ruhiy rivojlanishi uchun munosib shart-sharoitlar yaratish, shuningdek, kelgusi hayotga va jamiyatga moslashishi uchun yo‘naltirilgan.
Loyiha doirasida brayl shriftida darslik nashr etish yo‘lga qo‘yildi, ko‘zi ojiz va zaif ko‘ruvchi bolalar ehtiyojlariga ixtisoslashtirilga kompyuter markazi yaratildi, barcha maktab-internatlarning texnik bazasi rivojlantirildi va qo‘yilgan maqsadga erishish uchun boshqa kichik loyihalar amalga oshirildi.
 Saida Mirziyoyeva ko‘zi ojiz bolalar maktabi o‘quvchilari bilan tushlik qildi va ularga yangi kitoblar sovg‘a qildi (foto)